text: एका लघ्वी कथा #२७ - धृतिः आत्मविश्वासं जनयति। आत्मविश्वासात् आत्मबलं लभ्यते। - संस्कृतम्\nएका लघ्वी कथा #२७ - धृतिः आत्मविश्वासं जनयति। आत्मविश्वासात् आत्मबलं लभ्यते।\nGadimanoj January 28, 2022 January 28, 2022 Chinna Katha Series, Samskrtam\nसंपादकः - मार्गदर्शकः राजीवः\nअनुवादकः - संस्कृतच्छात्रः मनोजः\nभवन्तः सर्वे अब्रहाम् लिङ्कन् वर्यस्य जीवनवृत्तान्तं जानन्ति किल।\nसः कस्मिंश्चित् निर्धने कुटुम्बे जन्म प्राप्तवान् आसीत्। तस्य पार्श्वे धर्तुम् उचितानि वस्त्राणि अपि न आसन्। विद्यालये तस्य वस्त्राणि दृष्ट्वा अन्यच्छात्राः परिहसन्ति स्म। तेषां निन्दनम् असहमानः लिङ्कन् बालः रुदन् मातरं निवेदितवान्।\n" हे मातः, विद्यालये सर्वे मम वस्त्राणि दृष्ट्वा परिहसन्ति। अहं कश्चन नीचः इति मत्वा मम सङ्गं निराकुर्वन्ति। मत्तः दूरं गच्छन्ति। "\nतस्य विलपनं श्रुत्वा माता उपदिशति।\n" प्रिय पुत्र, अस्माकं दरिद्रतां त्वं जानासि एव। अतः अन्यजनानां वचनानि मा परिगणय। आत्मगौरवं संरक्ष। आत्मनि विश्वासं वर्धस्व। आत्मविश्वासः एव सर्वं धनं सम्पत्तिं च अनुगृह्णाति। "\nततः परं मातृवचनानुसारं लिङ्कन् बालः स्वात्मगौरवं रक्षितवान्। कालक्रमेण अमेरिकादेशस्य प्रधानी अपि अभवत्।\nयद्यपि निर्धने कुले जातः तथापि स्वजीवने उन्नतस्थानानि प्राप्तवान्। कारणं तु तस्य आत्मविश्वासः आत्मगौरवं चैव। आत्मगौरवात् दैवानुग्रहः अपि प्राप्यते।\n" निन्दितः सन् अपि कदापि निराशः मा भूत्। यत्किमपि जीवने भवेत् तत्सर्वं मम सुखाय एव अस्ति इति विचिन्त्य समबुद्धिः भव। यदि ईदृशं समत्वं प्राप्नुयात् तर्हि लोके सर्वश्रेष्ठः भविष्यसि। " इति माता तं बोधितवती।\nDivine Inspirations Volume 1 - Compilations of Bhagawan's Teaching & Moral Stories by Dr Sasidhar Siddabattuni. Published by Sri Sathya Sai Sadhana Trust, Publications Division.Story Title: 48. Fortitude endows man with self-confidence. Self-confidence generates an immense internal power.\nPrevious एका लघ्वी कथा #२६ - परमात्मा मानुषरूपेण भुवि प्रत्यक्षीभूय धर्मसंरक्षणं करोति।\nNext एका लघ्वी कथा #२८ - भगवतः पूजां कर्तुं तस्य भावचित्रस्य आवश्यकता नास्ति। तव हृदये तं संस्थाप्य पूजय।
  